CELEX: 62007TN0438
Language: mt
Date: 2007-11-30 00:00:00
Title: Kawża T-438/07: Rikors ippreżentat fit- 30 ta' Novembru 2007 — Spa Monopole vs L-UASI — De Francesco Import (SpagO)

9.2.2008   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 37/26
            
         Rikors ippreżentat fit-30 ta' Novembru 2007 — Spa Monopole vs L-UASI — De Francesco Import (SpagO)
   (Kawża T-438/07)
   (2008/C 37/41)
   Lingwa tar-rikors: L-Ingliż
   Partijiet
   
      Rikorrenti: Spa Monopole, compagnie fermière de Spa SA/NV (Spa, il-Belgju) (rappreżentanti: L. de Brouwer, E. Cornu, E. De Gryse u D. Moreau, avukati)
   
      Konvenut: L-Uffiċċju għall-Armonizzazzjoni fis-Suq Intern (Trade marks u Disinni)
   
      Parti oħra quddiem il-Bord ta' l-Appell: De Francesco Import GmbH (Nürnberg, il-Ġermanja)
   Talbiet tar-rikorrenti
   
               —
            
            
               Tannulla d-deċiżjoni tat-Tieni Bord ta' l-Appell ta' l-Uffiċċju għall-Armonizzazzjoni fis-Suq Intern tat-13 ta' Settembru 2007, fil-każ R 1285/2006-2;
            
         
               —
            
            
               tikkundanna lill-UASI jbati l-ispejjeż.
            
         Motivi u argumenti prinċipali
   
      Applikant għat-trade mark Komunitarja: De Francesco Import GmbH
   
      Trade mark Komunitarja kkonċernata: It-trade mark verbali “SpagO” għal prodotti fil-klassi 33 — applikazzjoni Nru 2 320 844
   
      Proprjetarju tat-trade mark jew tas-sinjal invokat in sostenn ta' l-oppożizzjoni: Ir-rikorrent
   
      Trade mark jew sinjal invokat in sostenn ta' l-oppożizzjoni: It-trade marks verbali u figurattivi Komunitarji, nazzjonali u internazzjonali “SPA”, “SPA Citron” u “SPA Orange” għal prodotti fil-klassi 32
   
      Deċiżjoni tad-Diviżjoni ta' l-Oppożizzjoni: L-oppożizzjoni ġiet milqugħa integralment
   
      Deċiżjoni tal-Bord ta' l-Appell: L-annullament tad-deċiżjoni tad-Diviżjoni ta' l-Oppożizzjoni u ċ-ċaħda ta' l-oppożizzjoni
   
      Motivi invokati: Ksur ta' l-Artikolu 8(5) tar-Regolament tal-Kunsill Nru 40/94, peress li l-Bord ta' l-Appell, issottovaluta r-reputazzjoni ta' SPA fil-Benelux u ma ħax in kunsiderazzjoni b'mod suffiċjenti l-fatturi segwenti:
   
               —
            
            
               ix-xebh orali u viżiv tat-tade marks in kwistjoni;
            
         
               —
            
            
               il-fatt li l-użu tat-trade mark “SpagO” għax-xarbiet alkoħoliċi kien ikun ta' preġudizzju għar-reputazzjoni ta' l-ilma minerali “SPA”, li bena r-reputazzjoni tiegħu fuq il-kwalità u l-purità għolja tiegħu u fuq l-effetti favorevoli għas-saħħa;
            
         
               —
            
            
               il-fatt li l-użu ta' “SpagO” għal xarbiet japprofitta inġustament mir-reputazzjoni tat-trade mark “SPA” u l-immaġni tagħha marbuta ma' kwalità u purità.